FORTH ตั้งบริษัทร่วมทุนใหม่ ลุยธุรกิจตลาดกลางซื้อขายออนไลน์ “Be Mall”
FORTH ตั้งบริษัทร่วมทุนใหม่ “บ.ฟอร์ท สมาร์ท ดิจิตอล” ธุรกิจตลาดกลางซื้อขายออนไลน์ ภายใต้ชื่อ “Be Mall”
28 ส.ค. 2560

บริษัท ฟอร์ท สมาร์ท เซอร์วิส จำกัด (มหาชน) หรือ FORTH ระบุว่า บริษัท ฟอร์ท สมาร์ท เทรดดิ้ง จำกัด ซึ่งเป็นบริษัทย่อย ได้จัดตั้งบริษัท ฟอร์ท สมาร์ท ดิจิตอล จำกัด เพื่อดำเนินธุรกิจเป็นตลาดกลางในการซื้อขายออนไลน์ (e-Marketplace) ภายใต้ชื่อ Be Mall และรองรับการขยายตัวของธุรกิจที่เกี่ยวข้องกับพาณิชย์อิเล็กทรอนิกส์ (e-Commerce) มีทุนจดทะเบียน 100 ล้านบาท
โดยบริษัท ฟอร์ท สมาร์ท เทรดดิ้ง จำกัด ถือหุ้น 60% ร่วมกับผู้ถือหุ้นรายอื่น ได้แก่ นางสาวโคมมนต์ ทองมั่ง ถือหุ้น 12.68% , นางสาวธมลพรรณ์ ประเสริฐวิทย์ และนางสาวพิมพ์พิชชา จัตวาพรวนิช ถือหุ้นรายละ 9.66% เป็นต้น